Index - Belföld - Intenzíven terjed az influenzajárvány
Intenzíven terjed az influenzajárvány
2014.02.19. 17:10
Több kórházban van látogatási tilalom
Az influenzajárvány miatt megtiltották a látogatást a balassagyarmati Dr. Kenessey Albert Kórház-Rendelőintézet újszülöttrészlegén, a gyermekgyógyászati, szülészeti, nőgyógyászati és infektológiai osztályán, valamint a salgótarjáni Szent Lázár Megyei Kórház valamennyi osztályán - közölte az Állami Népegészségügyi és Tisztiorvosi Szolgálat (ÁNTSZ) honlapján szerdán. A közlés szerint a járvány miatt Fejér megye valamennyi fekvőbeteg-intézményében tilos a látogatás. Részleges látogatási tilalmat rendeltek el a Pest megyei kistarcsai Flór Ferenc Kórházban is.